แรงขายหุ้นพลังงาน-ปิโตรฯ กด SET วูบหนัก 20 จุด โบรกฯชี้จังหวะเข้าซื้อหลังดัชนีอ่อนตัว
แรงขายหุ้นพลังงาน-ปิโตรฯ กด SET วูบหนัก 20 จุด โบรกฯชี้จังหวะเข้าซื้อหลังดัชนีอ่อนตัว โดยดัชนีปิดตลาดวันนี้ ที่ระดับ 1,760.25 จุด ลบ 19.55 จุด หรือ 1.10% มูลค่าการซื้อขาย 6.12 หมื่นล้านบาท
8 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,760.25 จุด ลบ 19.55 จุด หรือ 1.10% มูลค่าการซื้อขาย 6.12 หมื่นล้านบาท
10 หุ้นกดดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่า ภาพรวมตลาดหุ้นไทยวันนี้เจอแรงทำกำไรออกมาอย่างหนัก จนทำให้ดัชนีปรับตัวลงแรง โดยส่วนใหญ่เป็นแรงเทขายในหุ้นกลุ่มพลังงานและปิโตรเคมีที่มีอิทพลต่อตลาดฯ
แต่อย่างไรก็ตาม ขณะนี้ยังไม่มีปัจจัยอะไรใหม่ที่เข้ามา จึงคาดว่านักลงทุนทำการเทขายหุ้นออกมาเพื่อป้องกันความเสี่ยงในระหว่างช่วงประกาศผลประกอบการงวดไตรมาส 1/61
สำหรับการลงทุนในพรุ่งนี้ (9 พ.ค.61) แนะนักลงทุนเก็งกำไรระยะสั้น โดยหากดัชนีหลุดแนวรับสำคัญที่ระดับ 1,753 จุด จะมีโอกาสปรับตัวลดลงสู่ระดับ 1,720 จุด ซึ่งมองว่าเป็นจังหวะในการเข้าซื้อ พร้อมวางแนวต้านที่ 1,770 จุด
 